
	1․ Վարչապետի աշխատակազմի իրավաբանական վարչություն  
	

	
	

	Նախագծի 2-րդ կետի համաձայն՝ սույն որոշումն ուժի մեջ է մտնում հրապարակմանը հաջորդող օրվանից և տարածվում է 2026 թվականի սեպտեմբերի 15-ից ծագած հարաբերությունների վրա։ Հաշվի առնելով այն հանգամանքը, որ Նախագծի 1-ին կետի 2-րդ ենթակետով նախատեսվում են կարգավորումներ, որոնք կիրառելի են 2024 և 2025 թվականներին տրամադրված վարկերի նկատմամբ, գտնում ենք, որ վերոնշյալ դրույթը խնդրահարույց է:                                                                                                             
	Ընդունվել է։

	[bookmark: _Hlk115704726]2. Արդարադատության նախարարություն 
	09.09.2026թ.

	
	N /27.4.2/47719-2026

	1. Նախագծի 1-ին կետի 2-րդ ենթակետով լրացվող նոր 5.14-րդ ենթակետի համաձայն՝ «սույն կետի 1.1-ին ենթակետի շրջանակներում 2024 և 2025 թվականներին տրամադրված վարկերի համար՝ 2026 թվականի սեպտեմբերի 15-ից մինչև 2026 թվականի դեկտեմբերի 30-ը ծրագրին մասնակից ֆինանսական կառույցների և շահառուների փոխադարձ համաձայնությամբ կարող են տրամադրվել վարկերի մայր գումարի մարման համար սահմանված արտոնյալ մինչև 6 ամսով լրացուցիչ ժամկետներ և մինչև 6 ամսով երկարաձգվել վարկերի մարման ժամկետները, ընդ որում վարկերի մայր գումարի մարման համար սահմանված ժամկետների փոփոխության հնարավորությունից յուրաքանչյուր վարկառու կարող է օգտվել միայն 2024 կամ միայն 2025 թվականին տրամադրված վարկերի համար»։
Այս առումով գտնում ենք, որ «ընդ որում վարկերի մայր գումարի մարման համար սահմանված ժամկետների փոփոխության հնարավորությունից յուրաքանչյուր վարկառու կարող է օգտվել միայն 2024 կամ միայն 2025 թվականին տրամադրված վարկերի համար» բառերը անհրաժեշտ է հանել, քանի որ սույն ենթակետի սկզբում արդեն իսկ նշվում է, որ արտոնյալ ժամկետների տրամադրումը տարածվելու է 2024 և 2025 թվականներին տրամադրված վարկերի վրա, ուստի վերոգրյալը լրացուցիչ սահմանելու անհրաժեշտությունը բացակայում է։
2. Միաժամանակ 1-ին կետի 1-ին ենթակետում «կետով» բառը անհրաժեշտ է փոխարինել «կետ՝ հետևյալ բովանդակությամբ․» բառերով, իսկ 2-րդ ենթակետում «ենթակետերով» բառը՝ «ենթակետեր՝ հետևյալ բովանդակությամբ․» բառերով։
	1․ Չի ընդունվել։
    Գյուղատնտեսական հումքի մթերումների (գնումների) նպատակով տրամադրվող վարկերի տոկոսադրույքների սուբսիդավորման ծրագրից նույն վարկառուներն օգտվել են ինչպես 2024 այնպես էլ 2025 թվականին, հետևաբար առաջարկությունն ընդունելու դեպքում նույն վարկառուն կարող է երկարաձգել ինչպես 2024 այնպես էլ 2025 թվականին ներգրաված վարկերի մայր գումարի մարման ժամկետները, մինչդեռ նախագծով վարկառուներին հնարավորություն է տրվում իրենց ընտրությամբ օգտվել միայն 2024 կամ միայն 2025 թվականին տրամադրված վարկերի մայր գումարի մարման համար սահմանված ժամկետների փոփոխության հնարավորությունից։









2․ Ընդունվել է։

	3. Ֆինանսների նախարարություն 
	09.09.2026թ.

	
	N 01/9-2/24063-2026

	  1. Հիմնավորման համաձայն Նախագծի ընդունումը պայմանավորված է արտահանվող հայկական կոնյակների նկատմամբ Վերին Լարսի սահմանային անցակետում և Վրաստանում կիրառվող զննությունների արդյունքում տեղափոխման լոգիստիկ ծախսերի ավելացման հետևանքով տնտեսավարողների ֆինանսական մուտքերի նվազման և շրջանառու միջոցների անբավարարության հանգամանքով: Արդյունքում, վարկային ծանրաբեռնվածությամբ պայմանավորված, խնդիրներ են առաջացել նոր վարկերի ներգրավման հարցում և անհրաժեշտություն է առաջացել ընթացիկ տարվա խաղողի մթերումների գործընթացը կազմակերպելու նպատակով հնարավորություն տալ Ծրագրի շրջանակներում 2024թ. և 2025թ. խաղողի մթերման նպատակով ներգրավված վարկերի մայր գումարի մարումները հետաձգել մինչև 6 ամիս ժամկետով։ Այս համատեքստում հարկ է նշել, որ ոլորտի տնտեսավարողների մոտ առկա շրջանառու միջոցների անբավարարության խնդրի լուծման նպատակով ՀՀ տարածքից թարմ պտղի և սննդամթերքի ու խմիչքի առանձին տեսակների արտահանման կամ վերամշակման նպատակով մթերման աջակցության միջոցառման (ՀՀ կառավարության 11.06.2026թ. N 839-Լ որոշում) շրջանակներում արդեն իսկ նախաձեռնվել է շշալցված խաղողի և պտղահատապտղային գինիների, շշալցված հայկական բրենդիի կամ հայկական կոնյակի յուրաքանչյուր 1 լիտրի համար տնտեսավարողներին տրամադրել փոխհատուցում, ինչպես նաև շրջանառվել է համապատասխան նախագիծ (ՀՀ վարչապետի աշխատակազմի ղեկավարի 07.09.2026թ. N 02/16.20/30893-2026 գրություն), որով նախատեսվել է 2025թ. խաղողի մթերումներ իրականացրած տնտեսավարողներին գյուղատնտեսական հումքի մթերումների նպատակով վարկերի շրջանակներում տրամադրված բյուջետային երաշխիքները տրամադրել նաև 2026թ. սեպտեմբերի 15-ից մինչև 2026թ. դեկտեմբերի 30-ը տրամադրվող վարկերի համար: Ուստի, հաշվի առնելով ոլորտի տնտեսավարողների համար վերը թվարկված արդեն իսկ գործող կամ ձեռնարկված աջակցությունների առկայությունը, Նախագծով ձեռնարկված փոփոխությունների ներկա փուլում անհրաժեշտությունը ու առաջնահերթությունը լրացուցիչ բացահայտման կարիք ունի:
Բացի այդ, հաշվի առնելով այն հանգամանքը, որ Նախագծով առաջարկվող կարգավորումը վերաբերում է առանձին մթերումներ իրականացնող ընկերություններին, հարկ ենք համարում ընդգծել, որ վերջիններիս վարկային պարտավորությունների ավելացումը կարող է էական ազդեցություն ունենալ նրանց ֆինանսական կայունության վրա և վարկային բեռի ավելացման պայմաններում ընկերությունների կողմից ստանձնած վարկային պարտավորությունների սպասարկումը կարող է լրացուցիչ դժվարություններ առաջացնել։
2. Նկատի ունենալով այն հանգամանքը, որ ինչպես 2024թ. ընթացքում, այնպես էլ 2025թ. մինչև օգոստոս ամիսը ներառյալ տրամադրված վարկերի մայր գումարի մարման համար սահմանված արտոնյալ ժամկետներն (12 ամիս) արդեն իսկ ավարտվել են, բացահայտման կարիք ունի վերջիններիս գծով այդ ժամկետները Նախագծով առաջարկվող 6 ամսով երկարաձգելու իրավաչափությունն ու իրատեսականությունը:








3. Հիմնավորման համաձայն Նախագծի ընդունման դեպքում վարկերի մայր գումարի մարման երկարաձգման հնարավորությունից Ծրագրի շրջանակներում 2024-2025թթ. խաղողի մթերումների համար վարկեր ներգրաված բոլոր շահառուներն օգտվելու դեպքում պետական բյուջեի լրացուցիչ պարտավորությունը կկազմի առավելագույնը շուրջ 600.0 մլն դրամ, սակայն չեն ներկայացվել նշված գումարի ֆինանսավորման աղբյուրները՝ ներկայում ընթացող բյուջետային գործընթացի շրջանակներում: Ընդ որում հիմնավորմամբ ներկայացվել է, որ նշված գումարի հաշվարկը կցվում է, մինչդեռ վերջինս Նախագծի փաթեթում բացակայում է:
	1․ Չի ընդունվել։
   ՀՀ տարածքից թարմ պտղի և սննդամթերքի ու խմիչքի առանձին տեսակների արտահանման կամ վերամշակման նպատակով մթերման աջակցության միջոցառման (ՀՀ կառավարության 11.06.2026թ. N 839-Լ որոշում) շրջանակներում արդեն իսկ նախաձեռնվել է շշալցված խաղողի և պտղահատապտղային գինիների, շշալցված հայկական բրենդիի կամ հայկական կոնյակի յուրաքանչյուր 1 լիտրի համար տնտեսավարողներին փոխհատուցման տրամադրումը սկսվել է ընթացիկ տարվա հունիսի 1-ից հետո կատարված արտահանումների համար, մինչդեռ արտահանվող հայկական կոնյակների նկատմամբ Վերին Լարսի սահմանային անցակետում և Վրաստանում կիրառվող զննությունների արդյունքում տեղափոխման լոգիստիկ ծախսերի ավելացման հետևանքով տնտեսավարողները ֆինանսական կորուստներ են կրում 2025 թվականի ապրիլ ամսից սկսած և տրամադրվող փոխհատուցումը համարժեք չէ վերջիններիս կրած ֆինանսական կորուստներին։
   Բյուջետային երաշխիքի գործիքից սովորաբար օգտվում են խաղողի մեծաքանակ մթերումներ իրականացնող մի քանի կազմակերպություններ, որոնց շնորհիվ էլ հնարավոր է դառնում առանց խոչընդոտների կազմակերպելու տվյալ տարվա խաղողի բերքի մթերման գործընթացը։ 
    Խաղողի մթերումներ իրականացնող կազմակերպությունների վարկային պարտավորությունների սպասարկման բեռը որոշակիորեն մեղմելու և ֆինանսական կայունությունն ապահովելու նպատակով նախագծով նախատեսվում է 2024 և 2025 թվականներին տրամադրված վարկերի համար տրամադրել վարկերի մայր գումարի մարման համար սահմանված արտոնյալ մինչև 6 ամսով լրացուցիչ ժամկետներ և մինչև 6 ամսով երկարաձգվել վարկերի մարման ժամկետները։












2․ Չի ընդունվել։
    Նախագծով նախատեսվում է 2024 և 2025 թվականներին տրամադրված վարկերի համար տրամադրվել վարկերի մայր գումարի մարման համար սահմանված արտոնյալ մինչև 6 ամսով լրացուցիչ ժամկետներ և մինչև 6 ամսով երկարաձգվել վարկերի մարման ժամկետները, որը հնարավորություն է տալիս տրամադրել լրացուցիչ մինչև 6 ամիս մայր գումարի մարման համար սահմանված արտոնյալ ժամկետներ և մինչև 6 ամսով երկարաձգել վարկերի մարման ժամկետները։ Հարկ է նշել, որ 2024 թվականին տրամադրված վարկերի համար մայր գումարների մարման սահմանված արտոնյալ ժամկետները լրացել են, իսկ 2025թ. վարկերի գերակշռող մասը տրամադրվել են հոկտեմբեր ամսից սկսած, որոնց  համար սահմանված արտոնյալ ժամկետները դեռևս չեն ավարտվել։ 
3․ Ընդունվել է։

	4. Տարածքային կառավարման և ենթակառուցվածքների նախարարություն 
	08․09.2026թ.

	
	N ԴԽ/15.3/33782-2026

	  Քննարկման արդյունքով հայտնում ենք, որ նախագծի վերաբերյալ առաջարկություններ և դիտողություններ չկան։
	

	5. Պետական եկամուտների կոմիտե
	09․09․2026թ.

	
	N 01/3-4/54190-2026

	Նախագծի նախաբանում հոդվածներով բառից հետո լրացնել ,«Հայաստանի Հանրապետության 2026 թվականի պետական բյուջեի մասին» օրենքի 9-րդ հոդվածի 21-րդ մասով բառերը:
	Ընդունվել է։

	
	

	6. Կենտրոնական բանկ
	

	
	

	2026 թվականի սեպտեմբերի 9-ի դրությամբ դիրքորոշում չի ստացվել։
	



